Hvordan kommer man til flyplassen i Oslo?
For å komme seg til Oslo lufthavn Gardermoen, er den enkleste og raskeste måten som regel å ta Flytoget. Toget stopper ved flere stasjoner i sentrum og bruker under en halvtime ut til flyplassen. Flybusser til Gardermoen går fra flere av bydelene i Oslo. Både flybussene og Flytoget koster cirka 200 NOK for en voksenbillett. Det rimeligste alternativet tilbys av NSB. Region- og lokaltogene har mange avganger hver dag og fra sentrum koster det under 100 NOK til Gardermoen. Med taxi kommer man seg raskt til flyplassen, og fra adresser i Oslo kommune ligger fastprisen på rundt 700 NOK til flyplassen. For å komme seg til Torp Sandefjord lufthavn, kan man enten ta NSBs tog eller flybuss fra bussterminalen. Begge koster 250-300 NOK og har en reisetid på cirka halvannen time.